
הכנסת העשרים
מושב רביעי
<פרוטוקול מס' 521>
מישיבת ועדת החוקה, חוק ומשפט
יום רביעי, כ"ג בטבת התשע"ח (10 בינואר 2018), שעה 10:10
<סדר היום:>
<חוק-יסוד: הממשלה (תיקון מס' 5) - רביזיה>
נכחו:

<חברי הוועדה:> 
ניסן סלומינסקי – היו"ר
קארין אלהרר 
זאב בנימין בגין

ענת ברקו 
יעל גרמן 
שולי מועלם-רפאלי 
מיכאל מלכיאלי 
אורי מקלב 
עודד פורר 
טלי פלוסקוב 

אלעזר שטרן 
חברי הכנסת:
יעל פדידה

יואל חסון
<ייעוץ משפטי: >
גור בליי
<מנהל/ת הוועדה:>
אסף פרידמן
<רישום פרלמנטרי:>
סמדר לביא, חבר תרגומים
<חוק-יסוד: הממשלה (תיקון מס' 5) - רביזיה>
<היו"ר ניסן סלומינסקי:>
טוב, רבותיי, אנחנו מחדשים את ישיבת הוועדה בנושא של רביזיה. אלעזר, מאחר שהיית שני בבקשה, אבל למרות הכול - - - 

<אלעזר שטרן (יש עתיד):>
לא, אתה יכול לנמק ראשון. 

<היו"ר ניסן סלומינסקי:>
לא, לנמק רק אחד. אם אתה רוצה אתה יכול לנמק את הבקשה לרביזיה. אם אתה רוצה, לא חייב. 

<אלעזר שטרן (יש עתיד):>
כן, אני יכול. אני חושב שהליך שבו ממשלת ישראל נותנת גושפנקה רשמית - - - 

<היו"ר ניסן סלומינסקי:>
בבקשה. אלעזר, דבר.

<אלעזר שטרן (יש עתיד):>
אני חושב שיום שחור שבו ממשלת ישראל נותנת גושפנקה רשמית לתפיסת העולם החרדית שלא רוצה להיות חלק ממדינת ישראל ורק יכולה לסחוט אותה, אני חושב שזה יום שחור באמת. נראה לי שמשמעות היסטורית כל כך על תפיסת הקהל הבסיסית של הציונות, שאנחנו מוחקים את הציונות לטובת החרדיות, נכון שזה ייעשה לפחות בפרק זמן בסיסי נורמלי ולא תוך פחות מ-48 שעות. דרך אגב, אני מגיש את הרביזיה כיוון שחשבתי, ניסן, שגם אתה, אחרי הדברים הקשים מאוד שאמרתי בתוך הוועדה, אולי תחשוב על זה ותתחרט גם אתה על ההצבעה האומללה הזאת. תודה. 

<אורי מקלב (יהדות התורה):>
אתם לא חושבים שאתם מגחכים את עצמכם לדעת? אתה לא חושב? יש הרי עוד סגני שרים - - -

<היו"ר ניסן סלומינסקי:>
לא, אורי, אורי, בבקשה. 

<אורי מקלב (יהדות התורה):>
יש סגני שרים בעוד משרדים, מה קרה? 

<היו"ר ניסן סלומינסקי:>
אורי, אני לא מבין, זה רביזיה. רק מי שביקש רביזיה יכול - - - 

<אורי מקלב (יהדות התורה):>
לא, אני רק שואל. יש סגן שר במשרד החוץ, במשרד התקשורת - - -

<יואב בן צור (ש"ס):>
לא, הוא דיבר על החרדים. 

<אורי מקלב (יהדות התורה):>
אבל יש סגני שרים בעוד משרדים, למה - - - 

<היו"ר ניסן סלומינסקי:>
יואב, אני לא מבין. יואב, באמת. 

<אורי מקלב (יהדות התורה):>
נאומי השנאה והטינה, יש כאן דבר שלא היה. 

<היו"ר ניסן סלומינסקי:>
אורי, בבקשה. 

<ענת ברקו (הליכוד):>
לא, הוא אמר - - - 

<אורי מקלב (יהדות התורה):>
אנחנו רגילים - - - 

<היו"ר ניסן סלומינסקי:>
אורי, אני לא מבין אותך. בבקשה, יואל. 

<אורי מקלב (יהדות התורה):>
הוא הזמין את זה.

<יואל חסון (המחנה הציוני):>
חבר הכנסת מקלב, אני רוצה לומר לך שדברי האופוזיציה כאן לא באים נגד השר ליצמן או נגד - - - 

<אורי מקלב (יהדות התורה):>
תלוי איזה אופוזיציה. 

<ענת ברקו (הליכוד):>
לא, חשבתי שזה בגלל הלבוש השחור. 

<היו"ר ניסן סלומינסקי:>
ענת, מה קורה לכם? 

<יואל חסון (המחנה הציוני):>
ההסתייגויות והאמירות של חברי האופוזיציה, חבר הכנסת מקלב, הן לא נגד חבר הכנסת ליצמן או זכותו להיות חלק מהקואליציה בממשלה וגם להיות שר בריאות, זה בסדר גמור. הבעיה זה התהליכים, הבעיה זה התרגילים, הבעיה זה הדברים - - - בעיניי בסופו של דבר הסיפור שעצוב כאן זה שכשאתם רוצים משהו אתם עושים אותו כל כך מהר וכל כך יעיל, והנכים והזקנים והעניים עדיין מחכים לזה שבאותה מהירות תטפלו גם בבעיות האלה. 

<אורי מקלב (יהדות התורה):>
במשרד הבריאות יש גם זקנים וגם נכים. 

<היו"ר ניסן סלומינסקי:>
מי בעד לאשר את הרביזיה? ירים את ידו. 

<קריאה:>
שלושה.

<היו"ר ניסן סלומינסקי:>
מי נגד? ירים את ידו. אוקיי, הרביזיה נפלה. 

<אורי מקלב (יהדות התורה):>
בכמה? 

<קריאה:>
שמונה-שלוש.

 הצבעה

בעד – 3
נגד – 8
נמנעים – אין

הרביזיה נדחתה.
<היו"ר ניסן סלומינסקי:>
החוק אושר ויעלה עכשיו לוועדת כנסת לקבל פטור מהנחה. 

<הישיבה ננעלה בשעה 10:15.>

